CELEX: 62010TN0599
Language: el
Date: 2010-12-29 00:00:00
Title: Υπόθεση T-599/10: Προσφυγή της 29ης Δεκεμβρίου 2010 — Eurocool Logistik κατά ΓΕΕΑ — Lenger (EUROCOOL)

5.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/22
            
         Προσφυγή της 29ης Δεκεμβρίου 2010 — Eurocool Logistik κατά ΓΕΕΑ — Lenger (EUROCOOL)
   (Υπόθεση T-599/10)
   2011/C 72/37
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Eurocool Logistik GmbH (Linz, Αυστρία) (εκπρόσωπος: G. Secklehner, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Peter Lenger (Weinheim, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει εξ ολοκλήρου την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) της 14ης Οκτωβρίου 2010, στην υπόθεση R 451/2010-1, με την οποία επικυρώθηκε η απόφαση του τμήματος ανακοπών της 27ης Ιανουαρίου 2010 στη διαδικασία ανακοπής B 751 570, να απορρίψει την ανακοπή και να αναπέμψει στο ΓΕΕΑ την αίτηση καταχωρίσεως του σήματος για να συνεχιστεί η διαδικασία καταχώρισης, καθώς επίσης να καταδικάσει το καθού σε όλα τα έξοδα που προκλήθηκαν από τη διαφορά, μεταξύ των οποίων, ειδικότερα, τα έξοδα της διαδικασίας ενώπιον του τμήματος προσφυγών.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα.
   
      Σήμα προς καταχώριση: το λεκτικό σήμα «EUROCOOL» για υπηρεσίες των κλάσεων 39 και 42.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Peter Lenger
   
      Αντιταχθέν σήμα ή σημείο: το εθνικό εικονιστικό σήμα που περιέχει τα λεκτικά στοιχεία «EUROCOOL LOGISTICS» για υπηρεσίες των κλάσεων 35 και 39, καθώς και η εταιρική επωνυμία «EUROCOOL LOGISTICS» που χρησιμοποιείται σε σχέση με ορισμένες υπηρεσίες στις εθνικές εμπορικές συναλλαγές.
   
      Απόφαση του τμήματος ανακοπών: αποδοχή της ανακοπής.
   
      Απόφαση του τμήματος προσφυγών: απόρριψη της προσφυγής.
   
      Λόγοι ακυρώσεως: Παράβαση των άρθρων 63, παράγραφος 2, και 75, παράγραφος 2, του κανονισμού (ΕΚ) 207/2009 (1), διότι κατά τη διαδικασία ανακοπής δεν δόθηκε στην προσφεύγουσα η δυνατότητα να απαντήσει στους λόγους της προσφυγής που προέβαλε ο αντίδικος ενώπιον του τμήματος προσφυγών, όπως επίσης παράβαση του άρθρου 8, παράγραφος 1, στοιχείο β', του κανονισμού (ΕΚ) 207/2009, καθόσον δεν υφίσταται κίνδυνος συγχύσεως μεταξύ των αντιπαρατιθεμένων σημάτων.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ 2009, L 78, σ. 1).